Document ID: 32007D0537

POLIITIKA- JA JULGEOLEKUKOMITEE OTSUS DARFUR/6/2007,
18. juuli 2007,
millega nimetatakse ametisse Sudaani määratud Euroopa Liidu eriesindaja sõjaline nõunik
(2007/537/ÜVJP)
POLIITIKA- JA JULGEOLEKUKOMITEE,
võttes arvesse Euroopa Liidu lepingut, eriti selle artikli 25 lõiget 3,
võttes arvesse nõukogu 18. juuli 2005. aasta ühismeedet 2005/557/ÜVJP Aafrika Liidu missioone Sudaani Darfuri piirkonnas toetava Euroopa Liidu tsiviil-sõjalise toetustegevuse kohta, (1) eriti selle artiklit 4,
ning arvestades järgmist:
(1)
Nõukogu võttis 19. aprilli 2007 vastu otsuse 2007/238/ÜVJP, (2) millega nimetatakse ametisse Euroopa Liidu eriesindaja Sudaanis Torben BRYLLE.
(2)
Sudaani määratud Euroopa Liidu eriesindaja tagab muu hulgas liidu osaluse koordineerituse ja ühtsuse Aafrika Liidu missioonis Sudaani Darfuri piirkonnas (AMIS). ELi eriesindaja alluvuses olev ELi Addis Abeba koordineerimisüksus, mille koosseisu kuuluvad poliitiline nõunik, sõjaline nõunik ja politseinõunik, juhib vastavalt ühismeetme 2005/557/ÜVJP artikli 5 lõikele 2 igapäevast tegevuse koordineerimist kõigi asjaomaste ELi osalejate ning Addis Abebas asuva, Aafrika Liidu käsuliinis oleva administratiivkontrolli ja juhtimiskeskuse vahel, et tagada ELi ühtne ning õigeaegne toetus AMISele.
(3)
Nõukogu volitas ühismeetme 2005/557/ÜVJP artikli 4 alusel poliitika- ja julgeolekukomiteed nimetama ametisse ELi eriesindaja sõjalise nõuniku, lähtudes ELi eriesindaja soovituse alusel esitatud peasekretäri/kõrge esindaja ettepanekust.
(4)
Peasekretär/kõrge esindaja tegi ELi eriesindaja soovitusel ettepaneku nimetada kolonel Michel BILLARD ELi eriesindaja uueks sõjaliseks nõunikuks.
(5)
Kooskõlas Euroopa Liidu lepingule ja Euroopa Ühenduse asutamislepingule lisatud Taani seisukohta käsitleva protokolli artikliga 6 ei osale Taani Euroopa Liidu kaitsepoliitilise tähendusega otsuste ja meetmete väljatöötamises ning rakendamises,
ON TEINUD JÄRGMISE OTSUSE:
Artikkel 1
Kolonel Michel BILLARD nimetatakse Sudaani määratud Euroopa Liidu eriesindaja sõjaliseks nõunikuks.
Artikkel 2
Käesolev otsus jõustub 24. juulil 2007.
Brüssel, 18. juuli 2007

Labels: 18
9
5
15